নরেন্দ্র মোদির প্রধান সেনাপতি অমিত বলেন, অনুপ্রবেশ রোখার একমাত্র উপায় হল এনআরসি। তিনি বলেন, দুর্নীতির বিরুদ্ধে লড়াই করে ক্ষমতায় এসেছে তৃণমূল কংগ্রেস। কিন্তু নারদা, সারদা, রোজভ্যালি, সিন্ডিকেট, কোল মাফিয়া বাংলায় বহাল তবিয়তে আছে। সব কারখানা বন্ধ। শুধু বোম পিস্তল তৈরির কারখানা বেড়ে যাচ্ছে। অপরাধের সব রেকর্ড ভেঙেছে পশ্চিমবঙ্গ। এখানে তাই বিজেপি সরকার দরকার। পঞ্চায়েত নির্বাচনে বিনা প্রতিদ্বন্দ্বিতায় ৩৫ শতাংশ আসনে জয়ের প্রসঙ্গ উল্লেখ করে অমিত শাহ বলেন, আমাদের কর্মকর্তাদের খুন করা হয়েছে। তবুও আমরা পঞ্চায়েত নির্বাচনে ৭ হাজার আসনে জিতেছি।